b'\n_START_ARTICLE_\nSoay\n_START_SECTION_\nGeografia\n_START_PARAGRAPH_\nSoay est\xc3\xa0 situada a l\'oest del Llac Scavaig, a la costa sud-oest de Skye, del qui la separa el Soay Sound. A difer\xc3\xa8ncia de les seves ve\xc3\xafnes Skye i R\xc3\xb9m, Soay no posseeix grans al\xc3\xa7ades, arribant als 141 m d\'altura amb el Beinn Bhreac. L\'illa es troba gaireb\xc3\xa9 tallada per la meitat per dues entrades del mar, formant el Port de Soay (al nord) i la badia de Camas nan Gall (al sud). La poblaci\xc3\xb3 principal, Mol-chlach, es troba a les ribes de la Camas nan Gall. A Mol-chlach hi arriba un ferri des d\'Elgol.\n_START_SECTION_\nHist\xc3\xb2ria\n_START_PARAGRAPH_\nEl nom de Soay prov\xc3\xa9 del n\xc3\xb2rdic antic so-\xc3\xb8y que significa \xc2\xab\xc2\xa0Illa del Xai\xc2\xa0\xc2\xbb. El top\xc3\xb2nim Camas nan Gall (del ga\xc3\xa8lic escoc\xc3\xa8s "La badia dels Estrangers") probablement \xc3\xa9s posterior a l\'arribada dels v\xc3\xadquings, aix\xc3\xad com el nom propi de les Illes H\xc3\xa8brides en ga\xc3\xa8lic ("Na h-Innse Gall")._NEWLINE_La poblaci\xc3\xb3 va arribar al seu punt m\xc3\xa0xim l\'any 1851 amb 158 habitants, despr\xc3\xa9s dels despla\xc3\xa7aments de camperols de l\'illa de Skye provocat pel Highland Clearances._NEWLINE_El 1946, l\'autor Gavin Maxwell va comprar l\'illa i hi establ\xc3\xad una f\xc3\xa0brica de tractament d\'oli de fetge de taur\xc3\xb3 estreta del taur\xc3\xb3 pelegr\xc3\xad. L\'empresa va fracassar, havent durat solament tres anys. Sobre aix\xc3\xb2 Maxwell en va escriure en el seu llibre " Harpoon at a Venture ". L\'explotaci\xc3\xb3 de Maxwell a Soay va comportar una preocupant devallada de la poblaci\xc3\xb3 del taur\xc3\xb3 pelegr\xc3\xad de les aig\xc3\xbces de l\'illa, de la qual encara avui s\'est\xc3\xa0 recuperant._NEWLINE_El ga\xc3\xa8lic escoc\xc3\xa8s havia estat la llengua ve\xc3\xafcular de la poblaci\xc3\xb3 de Soay fins que la major pat de la poblaci\xc3\xb3 es despla\xc3\xa7\xc3\xa0 a l\'illa de Mull el 20 de juny de 1953. Des de llavors l\'illa ha estat pr\xc3\xa0cticament deshabitada._NEWLINE_L\'illa va tenir el primer tel\xc3\xa8fon mogut per energia solar del m\xc3\xb3n.'